Corey Hirsch

Corey Hirsch (* 1. júl 1972, Medicine Hat, Alberta, Kanada) je bývalý kanadský profesionálny hokejový brankár, tréner, analytik a spisovateľ.  Reprezentoval Kanadu na Zimných olympijských hrách 1994, kde získal striebornú medailu. V klubovej kariére sa preslávil najmä pôsobením v tíme Vancouver Canucks v National Hockey League.

 Kariéra 
Corey Hirsch bol výrazným brankárskym talentom v juniorskej súťaži WHL, kde pôsobil v tíme Kamloops Blazers. Draftovaný do NHL bol v roku 1991 (8. kolo, 169. celkovo) tímom New York Rangers. Za tím však nastúpil len v štyroch zápasoch v sezóne 1992/93. Svoj debut v NHL zažil 19. januára 1993, keď vychytal remízu 2:2 proti Detroitu Red Wings. S Rangers Hirsch oslavoval získ Stanleyho poháru, keď bol náhradníkom v zápase č. 7 proti Vancouveru Canucks.

Do širšieho povedomia sa dostal ako brankárska "jednotka" Kanady na Zimných olympijských hrách 1994 (olympijskách hier sa v tom čase hráči NHL nemali dovolené zúčastňovať, Hirsch pôsobil v AHL). Odcyhtal 8 zápasov a udržal si až 93% úspešnosť zákrokov, pričom svoju krajinu priviedol k striebornej medaile. Vo finálovom zápase sa Kanaďania postavili výberu Švédska a o držiteľovi zlata rozhodovali až nájazdy. Tam bol v šiestej sérii Hirsch prekonaný ikonickou kľučkou Petrom Forsbergom. O rok neskôr Hirsch reprezentoval Kanadu na Majstrovstvách sveta, odkiaľ si odniesol bronz. 

Jeho najvýraznejším pôsobiskom v NHL bol tím Vancouver Canucks, kde pôsobil ako nýhradný brankár v rokoch 1995 až 1999. Dlho bol videný ako budúca hviezda tímu, ale nikdy nenaplnil svoj potenciál. 

Ku koncu svojej zámorskej kariéry striedal tímy NHL, ale za žiadny už neodychtal viac než pár zápasov. Kariéru ukončil v Európe, kde pôsobil v švédskej Eliteserien a Hockeyallsvenskan, švajčiarskej National League a nemeckej Deutsche Eishockey Liga.

V roku 2003 získal s Kanadou Spenglerov pohár. 

 Osobný život 
Jeden zo zásadných faktorov v Hirschovej kariére bola diagnostika Obsesívno-kompulzívnej poruchy. Hirsch dlhé roky zápasil so svojim mentálnym zdravím, čo sa podpísalo na jeho športových výkonoch. Bolo to až v roku 1994, keď po neúspešnom pokuse o samovraždu vyhľadal psychologickú pomoc. Hirsch v tom čase trpel suicidálnymi a obsesívnymi myšlienakmi, úzkosťami a alkoholizmom. Dnes je popularizátorom témy mentálneho zdravia.

 Dielo 
Hirsch na základe svojich skúseností s Obsesívno-kompulzívnou poruchou napísal v roku 2017 článok pre Player's Tribune s názvom „Dark, Dark, Dark, Dark, Dark, Dark, Dark, Dark“, kde opísal svoje skúsenosti so svojou diagnózou. V téme pokračoval vo svojej autobiografii „The Save of My Life: My Journey Out of the Dark“, ktorá vyšla v roku 2022.

 Referencie 

 Iné projekty 

Kategória:Kanadskí hokejoví brankári
Kategória:Kanadskí hokejoví tréneri
Kategória:Brankári Vancouver Cancuks
Kategória:Brankári Dallas Stars
Kategória:Brankári New York Rangers
Kategória:Brankári Washington Capitals
Kategória:Hráči Albany River Rats
Kategória:Hráči Malmö Redhawks
Kategória:Hráči Philadelphia Phantoms
Kategória:Hráči Portland Pirates
Kategória:Hráči Syracuse Crunch
Kategória:Hráči Timrå IK
Kategória:Hokejisti draftovaní klubom New York Rangers
Kategória:Kanadskí strieborní olympijskí medailisti
Kategória:Strieborní olympijskí medailisti v ľadovom hokeji
Kategória:Hokejisti na Zimných olympijských hrách 1994
Kategória:Účastníci MS v hokeji 1995
Kategória:Osobnosti z Alberty